संत स्वयं का नहीं, संसार का सुख चाहता है: संत कमला
भीलवाड़ा | हरियाणाके पंचकुला से आईं संत कमला सेत्या ने कहा कि संत कभी भी अपना सुख नहीं चाहते। वे संसार का सुख चाहते हैं। सच्चा गुरु अपने आनंद में नहीं रहकर दुनिया के लिए आनंद की कामना करता है। संत नम्रता, प्रेम, प्यार सम्मान का नाता जोड़ता है।
निरंकारी मंडल की मानव कल्याण यात्रा के तहत संत सेत्या मंगलवार को पुर रोड स्थित श्रम कल्याण केंद्र में आयोजित आध्यात्मिक सत्संग में श्रद्धालुओं से कहा कि हमें इस इंसानी जीवन की कद्र करनी है। विदित रहे की गत साल कनाडा में बाबा जी के साथ ब्रह्मलीन होने वाले दामाद अवनीत सेत्या की माताजी कमला का 16 दिवसीय दौरा निर्धारित किया गया। समागम में साथ आए अवनीत के पिता सतीश सेत्या , भाई रजनीश सेत्या , मामी जी कुसुम भाटिया जगत प्रकाश ने भी विचार प्रस्तुति दी। मीडिया प्रभारी लादू लाल निरंकारी ने बताया कि संत सेत्या बुधवार को चितौडग़ढ़ में आयोजित समागम के लिए प्रस्थान करेंगी। इस अवसर पर भाजपा जिलाध्यक्ष दामोदर अग्रवाल, जिला प्रमुख शक्ति सिंह हाड़ा, यूआईटी चेयरमैन गोपाल खंडेलवाल उपस्थित थे।
hin_Deva hin_Deva hin_Deva